घाटी धरती के सतह पर खाल लमछर हिस्सा होला जेकरे दुनों किनारे पर पहाड़ी चाहे पहाड़ होखे लें आ बीचा में आमतौर पर नदी के धारा बहे ले। किनारे के ढाल के द्वारा बने वाली आकृति के आधार पर घाटी सभ के यू-आकार आ वी-आकार के घाटी में बाँटल जा सके ला। टेक्टानिक हलचल से बनल लमहर निचाई वाला इलाका सभ रिफ्ट घाटी होलें। दू गो किनारा सभ के बीचा में एकदम से गहिरा खड़ा ढाल वाली घाटी गॉर्ज होले आ अइसन खड़ा ढाल वाली घाटी के बिस्तार लंबाई में दूर ले होखे तब पूरा संरचना के कैनियन कहल जालीं। गॉर्ज सभ के आकृति के चलते इनहन के आई-आकार के घाटी भी कहल जाला।